Zaključci konferencije „Kako stići do pomirenja – razumevanja“

Mi dole potpisani učesnici Konferencije zaključili smo sledeće:

* Tokom Drugog svetskog rata počinjeni su veliki ratni zločini nad svim građanima Jugoslavije. Posebno prema civilnom stanovništvu srpske, romske i jevrejske populacije koji su sistematski ubijani u koncentracionim logorima.
* Zločine na teritoriji današnje Srbije počinile su nemačka, mađarska, italijanska, albanska i bugarska okupaciona vlast zajedno sa marionetskom vladom Srbije (tzv. Vlada narodnog spasa) i svojim pomagačima iz redova domaćeg stanovništva.
* Na teritoriji koju je okupirala tzv. NDH zločine je počinila ustaška vlast.
* Nakon oslobođenja nove vlasti su počele sa suđenjima svima koji su za vreme Drugog svetskog rata bili umešani u zločine nad civilnim stanovništvom.
* Nove vlasti su izvestan broj pojedinaca za koje su sumnjali da su bili saradnici okupatora ubijali i bez suđenja. Podaci o broju na taj način ubijenih variraju od procena različitih komisija koje su se bavile tim istraživanjima. Ne ulazeći u brojke sa kojima se u javnosti manipuliše smatramo da je za žaljenje svaka nevina osoba koja je na takav način stradala.

Na osnovu do sada utvrđenih istorijskih činjenica učesnici konferencije smatraju da je podizanje spomenika žrtvama Drugog svetskog rata i posleratnog razdoblja **opravdano**. Država, njeni građani, odnosno javnost, treba da se na odgovarajući način potrude da se žrtve ne zaborave.

U aktuelnoj političkoj situaciji veoma je teško doći do jedinstvenog stava, ali se slažemo da svim nevinim žrtvama Drugog svetskog rata i neposrednih posleratnih vremena treba odati dužno poštovanje i sućut njihovim potomcima.

Slažemo se da svi zajedno treba da pružimo doprinos za zajedničku budućnost, a istoričarima da prepustimo stručne ocene, koje će nam pomoći u suočavanju sa istinom.

Umesto da govorimo o „pomirenju“ smatramo da je bolje ubuduće govoriti o „razumevanju“.

potpisnici:

1. S.r. Nenad Fogel, predsednik Jevrejske opštine Zemun
2. Hilda Heinrich, Nacionalni savet nemačke nacionalne manjine - nije prisustvovala
3. Darko Sarić Lukendić, Nacionalni savet hrvatske nacionalne manjine – nije prisustvovao
4. S.r. Atila Babi, Nacionalni savet mađarske nacionalne manjine
5. S.r. Miloš Nikolić, Nacionalni savet romske nacionalne manjine
6. S.r. Dr Lajoš Foro, istoričar, Segedin/Kanjiža
7. S.r. Dr Olga Manojlović Pintar, istoričarka, Beograd
8. S.r. Arh. Aleksandar Nećak, bivši predsednik Saveza jevrejskih opština Srbije
9. S.r. Milan Fogel, glavni urednik lista MOST iz Izrael
10. S.r. Dr Marjan Toš, istoričar iz Slovenije - dopisni učesnik